b"\n_START_ARTICLE_\nLeiningen\n_START_SECTION_\nSegona casa comtal\n_START_PARAGRAPH_\nLa branca Leiningen-Leiningen va anar per matrimoni als comtes de Westerburg el 1449 i conjuntament es va formar el 1459 el comtat de Westerburg-Leiningen que el 1506 (en heretar m\xc3\xa9s territoris d'una altra branca dels Leiningen, el comtat de Leiningen-Rickingen) va passar a dir-se Leiningen-Westerburg. Aquesta l\xc3\xadnia es va dividir el 1557 en tres l\xc3\xadnies, una de les quals va constituir el comtat o branca de Leiningen, que va heretar els dominis d'una de les altres branques (la de Westerburg) el 1597. _NEWLINE_El 1622 es va dividir altre cop en tres branques comtals, de les quals una va conservar el nom de Leiningen fins al 1635 en qu\xc3\xa8 es va extingir i va passar a la branca comtal de Rickingen."